Хустысіялісцкая партыя

Хустысіялісцкая партыя (, PJ)— перанісцкая палітычная партыя ў Аргенціне, асноўная палітычная сіла перанісцкага руху.

 Палітычная роля 

Партыю узначальваў Нестар Кіршнер, прэзідэнт Аргенціны з 2003 па 2007, да сваёй смерці 27 кастрычніка 2010. Цяперашні прэзідэнт Аргенціны Крысціна Фернандэс дэ Кіршнер, а таксама былыя прэзідэнты Карлас Менем і Эдуарда Дуальдэ былі яе членамі. Хустысіялісты з'яўляюцца, практычна ўвесь перыяд з 1989 года, найбуйнейшай партыяй у Кангрэсе.

Хустысіялісты ў цяперашні час займаюць 128 з 257 членаў Палаты дэпутатаў, і 42 з 72 месцаў у Сенаце. Гэта колькасць месцаў, аднак, не адлюстроўвае раскол ўнутры партыі на прыхільнікаў дзеючага прэзідэнта і ўнутрыпартыйную апазіцыю.

 Гісторыя 
Хустысіялісцкая партыя была заснавана ў 1947 годзе Хуанам і Эвітай Перон, як спадчынніца Лейбарысцкай партыі, кіраўніком якой Перон быў абраны годам раней.

Абапіраючыся на палітыку падтрымкі Хуана Перона на пасадзе прэзідэнта Аргенціны, платформы партыі з самага пачатку грунтуецца на папулізме, і яе найбольш паслядоўнай базай падтрымкі гістарычна была УКП (Усеагульная канфедэрацыя працы), найбуйнейшы прафсаюз Аргенціны. Перон здзейсніў масавую нацыяналізацыю дзяржаўных паслуг, стратэгічных галін прамысловасці і крытычны экспартны сектар сельскай гаспадаркі, у той жа час былі прынятыя прагрэсіўныя законы аб працы і сацыяльныя рэформы.

Гэтыя тэндэнцыі зрабілі перанізм папулярным сярод большай частцы рабочых і ніжэйшых класаў, але адштурхнулі верхні і сярэдні грамадскі клас. Цэнзура і рэпрэсіі ўзмацніліся, і пасля яго страты падтрымкі з боку ўплывовай каталіцкай царквы, у канчатковым рахунку, Перон быў скінуты ў выніку гвалтоўнага перавароту 1955 года.

У 1960 годзе Перон быў сасланы ў Іспанію, а адтуль кіраваў перанісцкім рухам, які дзейнічаў нелегальна. У 1960-х гадах пераністы не маглі ўдзельнічаць у выбарах, і ўдзельнічалі ў альянсе з іншымі партыямі, заклікалі галасаваць пустымі бюлетэнямі. 20 чэрвеня 1973 года пасля 18 гадоў выгнання Перон вярнуўся ў Аргенціну.

На прэзідэнцкіх выбарах 1973 года Перон атрымаў пераканаўчую перамогу. Пасля яго смерці ў 1974 годзе прэзідэнтам стала яго трэцяя жонка, якая была абраная разам з ім віцэ-прэзідэнтам. Хваля палітычнага гвалту ў гэты перыяд прывяла да новага перавароту ў сакавіку 1976 года.

У першыя дэмакратычныя выбары пасля заканчэння дыктатуры ў 1983 годзе, партыя саступіла Радыкальнаму грамадзянскаму саюзу. Праз шэсць гадоў, яна вярнуўся да ўлады з выбраннем прэзідэнтам Карласа Менема. У перыяд яго праўлення партыя прытрымлівалася неаліберальнай правай палітыцы.

Партыя пацярпела паразу на выбарах у 1999 годзе, але аднавіла палітычную вагу пасля парламенцкіх выбараў 2001, і ў канчатковым рахунку ўплывала на выбар часовага прэзідэнта пасля эканамічнага краху ў снежні 2001 года. Сябар партыі Эдуарда Дуальдэ, абраны Кангрэсам, кіраваў на працягу 2002 і часткова 2003 года.

Падчас выбараў 2003 года партыя раскалолася на тры фракцыі (левацэнтрысцкую, правацэнтрысцкую і цэнтрысцкую), кожная з якіх вылучыла свайго кандыдата ў прэзідэнты.

Былы прэзідэнт Нестар Кіршнер прапанаваў ўступленне партыі ў Сацыялістычны інтэрнацыянал ў лютым 2008 года.

 Спасылкі 
 Афіцыйны сайт 

Катэгорыя:Палітычныя партыі Аргенціны
Катэгорыя:Гісторыя Аргенціны
Катэгорыя:Эра Перона